section_heading: Životopis
paragraph_text: Glazbom se bavi od rane mladosti, u 10 godini počinje svirati bas prim u tamburaškom orkestru, a pred kraj osnovne škole uči svirati gitaru i bubnjeve. Prvu je skladbu komponirao 1973. godine. Duhovnom glazbom se bavi od 1974. godine kada u dominikanskom sjemeništu u Bolu s grupom Akvinac počinje svirati na misi mladih. U početku u grupi svira bubnjeve, a kasnije gitaru, nastupa svake nedjelje na Misi mladih svirajući uglavnom prevedene inozemne duhovne skladbe te neke vlastite.